બીએસઈ પર આ શેર રૂ. 207.45ની સપાટીએ ખુલ્યો હતો અને થોડી જ વારમાં 220.35ની સપાટીએ પહોંચી ગયો હતો. એનએસઈ પર રૂ. 212.75ની સપાટીએ ખુલીને 220.80 સુધીનો વધારો જોવા મળ્યો હતો. અમેરિકન કંપની અલેરિસના અધિગ્રહણની જાહેરાત પછી આ શેરમાં તેજી જોવા મલી હતી. હિંદાલ્કોએ ગુરુવારે માહિતી આપી છે કે, તેઓ રૂ. 1.77 લાખ કરોડમાં અમેરિકી એલ્યુમિનિયમ ઉત્પાદક કંપની અલેરિસ કોર્પોરેશનને ખરીદશે. હિંદાલ્કોની સબસિડિયરી નોવેલિસ દ્વારા આ ડિલ કરવામાં આવશે.